b'\n_START_ARTICLE_\nStefan Banach\n_START_SECTION_\nDate biografice\n_START_PARAGRAPH_\nStefan Banach s-a n\xc4\x83scut \xc3\xaen 30 martie 1892 \xc3\xaen Ostrowsko, la 50 km de Cracovia, \xc3\xaen actuala Polonie. P\xc4\x83rin\xc8\x9bii lui au fost Stefan Greczek \xc8\x99i Kataryna Banach. Copil\xc4\x83ria lui \xc8\x99i-a petrecut-o la Ostrowsko, la bunica lui, c\xc4\x83reia \xc3\xaei era apropiat, deoarece mama lui l-a p\xc4\x83r\xc4\x83sit dup\xc4\x83 ce a fost botezat. \xc3\x8entre Banach \xc8\x99i tat\xc4\x83l lui era o rela\xc8\x9bie de cordialitate, \xc3\xaen care Banach l-a iubit pe tat\xc4\x83l s\xc4\x83u, dar nu i-a ar\xc4\x83tat efectiv acest lucru._NEWLINE_\xc3\x8en copil\xc4\x83rie l-a avut ca \xc3\xaenv\xc4\x83\xc8\x9b\xc4\x83tor pe Juliusz Mien. Acesta l-a \xc3\xaenv\xc4\x83\xc8\x9bat pe Banach s\xc4\x83 vorbeasc\xc4\x83 fluent franceza, cu care s-a m\xc3\xa2ndrit \xc3\xaen primii ani de \xc8\x99coal\xc4\x83 printre colegi, \xc8\x99i pe l\xc3\xa2ng\xc4\x83 acest lucru Mien, l-a introdus de timpuriu \xc3\xaen domeniul matematicii._NEWLINE_\xc3\x8en 1902 \xc3\xaencepe gimnaziul, unde \xc3\xaenva\xc8\x9b\xc4\x83 limbile latin\xc4\x83, greac\xc4\x83 \xc8\x99i german\xc4\x83 \xc8\x99i subiecte majore din istorie \xc8\x99i geografie \xc3\xaempreun\xc4\x83 cu pu\xc8\x9bin\xc4\x83 matematic\xc4\x83. Dup\xc4\x83 1906 a studiat la un nivel mai \xc3\xaenalt matematica \xc8\x99i dup\xc4\x83 c\xc3\xa2\xc8\x9biva ani a studiat-o \xc3\xaen mai multe limbi. Dup\xc4\x83 ce la v\xc3\xa2rsta de 18 ani \xc8\x99i-a ob\xc8\x9binut licen\xc8\x9ba \xc3\xaen 1910, \xc3\xaempreun\xc4\x83 cu prietenul lui cel mai bun, Witold Wilkosz, a plecat la Liov, unde a studiat ingineria. \xc3\x8en 1914, la v\xc3\xa2rsta de 22 de ani, \xc3\xae\xc8\x99i ia diploma. Din cauza s\xc4\x83n\xc4\x83t\xc4\x83\xc8\x9bii sale nu a fost \xc3\xaenrolat \xc3\xaen armat\xc4\x83 \xc3\xaen Primul R\xc4\x83zboi Mondial. \xc8\x98i-a ob\xc8\x9binut existen\xc8\x9ba prin predare la gimnazii \xc8\x99i lucr\xc3\xa2nd la o libr\xc4\x83rie._NEWLINE_\xc3\x8en 1916 va deveni discipolul profesorului Hugo Steinhaus, un renumit matematician din acea perioad\xc4\x83, cu care va avea o rela\xc8\x9bie special\xc4\x83, \xc8\x99i prin care \xc3\xae\xc8\x99i va cunoa\xc8\x99te viitoarea so\xc8\x9bie, Lucja Braus. Prin acest profesor \xc3\xae\xc8\x99i face lucrarea de diplom\xc4\x83, care va fi publicat\xc4\x83 \xc3\xaen 1922, cuprinz\xc3\xa2nd ideile principale ale analizei func\xc8\x9bionale. Dup\xc4\x83 aceast\xc4\x83 lucrare i-a fost \xc3\xaeng\xc4\x83duit s\xc4\x83 fie profesor la politehnic\xc4\x83. \xc3\x8en anii de profesor \xc3\xaencepe s\xc4\x83 lucreze la cea mai renumit\xc4\x83 lucrare a sa, spa\xc8\x9biul metric-linear. Aceast\xc4\x83 lucrare a fost publicat \xc3\xaen Polonia \xc3\xaen 1931, \xc8\x99i \xc3\xaen anii urm\xc4\x83tori urm\xc3\xa2nd s\xc4\x83 fie tradus \xc8\x99i \xc3\xaen limba francez\xc4\x83._NEWLINE_\xc3\x8en anii ocupa\xc8\x9biei hitleriste a Poloniei, Banach a fost folosit ca subiect pentru testarea vaccinului \xc3\xaempotriva tifosului \xc8\x99i se pare c\xc4\x83 acesta a fost unul din factorii care i-au scurtat via\xc8\x9ba._NEWLINE_Dup\xc4\x83 ce s-a terminat al Doilea R\xc4\x83zboi Mondial, Banach a fost propus ministru al educa\xc8\x9biei \xc3\xaen Polonia. Diagnosticat de cancer, moare \xc3\xaen 31 august 1945, la v\xc3\xa2rsta de 45 de ani. A fost \xc3\xaenmorm\xc3\xa2ntat la Cimitirul L\xc3\xaeceakiv din Liov.\n_START_SECTION_\nActivitate \xc8\x99tiin\xc8\x9bific\xc4\x83 \xc3\xaen domeniul matematicii\n_START_PARAGRAPH_\nBanach este unul dintre creatorii analizei func\xc8\x9bionale contemporane, la care a adus contribu\xc8\x9bii fundamentale._NEWLINE_Cea mai influent\xc4\x83 lucrare a lui Banach a fost Teoria opera\xc8\x9biunilor lineare. \xc3\x8en aceast\xc4\x83 carte \xc8\x99i-a formulat concep\xc8\x9bia de spa\xc8\x9biu Banach \xc8\x99i a promovat multe dintre teoremele fundamentale ale analizei func\xc8\x9bionale._NEWLINE_\xc3\x8en aceste spa\xc8\x9bii Banach, a studiat formulele lui Lagrange, metoda lui Fourier pentru o serie de ecua\xc8\x9bii._NEWLINE_De asemenea, Banach a  a adus importante contribu\xc8\x9bii la teoria m\xc4\x83sur\xc4\x83rii, regl\xc4\x83rii, \xc8\x99i la alte ramuri ale matematicii.'